Szóbeli 2024

1. Bódi Vencel ezt mondja a lányának, amikor az a közösségen kívüli férjet választ magának:

 *„… az efféle választásban nemcsak magánjoga van ám az embernek, hanem csöppnyi kötelessége is… A példa taníthatott volna! Apád, anyád, nagyanyád és ükanyád példája! Amit nem kell magyarázni! A példát élni és éltetni kell, nem magyarázni!” (Sütő András: Advent a Hargitán)*

 Szerinted a fiatalok minden lényeges dologban kövessék a családi hagyományokat, vagy bátran térjenek el tőle?

Fejtsd ki véleményedet az olvasmányok és saját tapasztalataid alapján!

1. *„A szálfa sem felejti el, hogy valamikor csemete volt. Nézze meg az évgyűrűit…”*

 *( Sütő András: Advent a Hargitán)*

Szerinted mennyiben határozza meg az ember sorsát a környezet, amelyből származik? Fejtsd ki véleményedet az olvasmányok és saját tapasztalataid alapján!

1. *„ A költözködés nem ingváltás. Hanem sorsváltás inkább.”*

 *(Sütő András: Gyermekkorom tükörcserepei)*

El tudnád-e képzelni az életedet idegen városban, más országban? Mi mindennel jár együtt az alkalmazkodás, a beilleszkedés?

Fejtsd ki véleményedet az olvasmányok és saját tapasztalataid alapján!

1. *„Ki a korral szeret haladni,
   Vasútra váltja fel magát,
S örül, ha van hely felakadni
   S úgy lógni ott, mint egy kabát.”*

 *(Arany János: Ének a pesti ligetről)*

Szerinted „a korral haladni” mekkora áldozatokkal jár? Mennyit lehet feladni az életünkből az újdonságok, esetleg múló divatok miatt?

Fejtsd ki véleményedet az olvasmányok és saját tapasztalataid alapján!

1. „*Mi elrémíté a menyasszonyt,
Nem volt egyéb, mint képzelet,
Mosolygva nyújtja karját táncra...
Aztán feled, feled, feled!”*

 *(Arany János: A honvéd özvegye)*

Mit gondolsz arról, hogy a felejtés ugyanazt jelenti-e, mint az elfelejtés? Lehet-e folytatni az életünket a felejtés nélkül?

Fejtsd ki véleményedet az olvasmányok és saját tapasztalataid alapján!

1. *„Nem is a művész babérja hevíti,…”*

 *(Arany János: Tamburás öreg úr)*

Szerinted milyen örömet okoz az alkotó tevékenység? Fontos-e, hogy elismerjék?

Fejtsd ki véleményedet az olvasmányok és saját tapasztalataid alapján!